Kjarninn hefur verið tilnefndur til hinna alþjóðlegu WSA-mobile ( World Summit Awards ) verðlauna Sameinuðu þjóðanna í flokknum m-Media & news , eða í stafrænna miðla og frétta . Alls eru 454 verkefni tilnefnd í átta flokkum . Kjarninn er eitt af tveimur íslenskum fyrirtækjum sem hlaut tilnefningu . Hitt er Locatify , sem er tilnefnt í flokknum m-Tourism & Culture , eða stafrænnar ferðaþjónustu og menningar . Hægt er að lesa allt um Locatify hér . Tilkynnt var um tilnefningarnar í gær . Í flokknum sem Kjarninn er tilnefndur til verðlauna í eru alls 45 verkefni tilnefnd . Hægt er að sjá lista yfir tilnefnd verkefnihér . Í september verður tilkynnt um 40 sigurvegara , fimm í hverjum flokki . Þeir munu fá tækifæri til að fara á hina alþjóðlegu ráðstefnu WSA Global Congress sem haldin verður í Abu Dhabi í byrjun febrúar 2015 til að kynna verkefnin sín fyrir alþjóðlegum hópi sérfræðinga . Sá hópur mun auk þess velja eitt verkefni úr hverjum flokki til að hljóta titillinn WSA-mobile Global Champion . World Summit Awards er samkeppni Sameinuðu þjóðanna um bestu stafrænu lausnirnar . Tölvuleikur CCP , EVE Online , vann til verðlauna í samkeppninni í fyrra þegar hann varð í fyrsta sæti í flokki afþreyingar og leikja . Ráðstefnan var þá haldin í Sri Lanka . Hægt er að lesa frétt RÚV um sigur CCP hér . Auglýsing Hægt er að lesa allt um verðlaunin og tilnefningarnarhér . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .